తులసీదళం (సినిమా)

తులసీదళం 2016, మార్చి 11న విడుదలైన తెలుగు భయానక చలనచిత్రం. కలర్స్ ఎంటర్టైన్మెంట్ పతాకంపై కిషోర్ కంటమనేని సమర్పణలో ఆర్.పి.పట్నాయక్ దర్శకత్వం వహిస్తూ నిర్మించిన ఈ చిత్రంలో  నిశ్చల్, వందన గుప్తా, ఆర్. పి. పట్నాయక్ తదితరులు నటించారు. ప్రపంచంలోనే అత్యధిక వెలుతురున్న ప్రాంతమైన లాస్ విల్లాస్‌లో చిత్రీకరణ జరిగింది.

 కథా సారాంశం 
అనాథైన సాత్విక్ (నిశ్చల్ దేవ) తాను ప్రేమించిన అమ్మాయి నిషా (వందన గుప్తా) కోసం లాస్ వేగాస్ వెళతాడు. దయ్యాలను, అదృశ్య శక్తులను ఏమాత్రం నమ్మని సాత్విక్, అందుకు విరుద్ధమైన ఆలోచనలున్న సుబ్బుతో కలిసి ఒకే గదిలో ఉండాల్సి వస్తుంది. ఒక రోజు సుబ్బూ, సాత్విక్‍ని స్మశానంలో ఓ రాత్రి గడపాలనే ఛాలెంజ్ చేస్తాడు. ఈ ఛాలెంజ్‌ను సాత్విక్ విజయవంతంగానే పూర్తి చేసినా, ఆ తర్వాత అతడికి విచిత్ర పరిస్థితులు ఎదురవుతూ ఉంటాయి. శాంతి పేరుగల ఓ అమ్మాయి అతడిని వెంటాడుతున్న ఫీలింగ్ కూడా అతడ్ని ఇబ్బంది పెడుతూ ఉంటుంది. శాంతి ఎవరు, వీటినుంటి సాత్విక్‌ని డాక్టర్ తిలక్ (ఆర్పీ పట్నాయక్) ఎలా కాపాడాడు అన్నది మిగతా కథ.

 నటవర్గం 
 నిశ్చల్ (సాత్విక్)
 వందన గుప్తా (నిషా)
 ఆర్.పి. పట్నాయక్ (డా. తిలక్)
 బ్రహ్మానందం
 దువ్వాసి మోహన్
 సనీల్ బొడ్డెపల్లి (సుబ్బు)
 అనితా చౌదరి

 సాంకేతికవర్గం 
 కథ, నిర్మాత, సంగీతం, దర్శకత్వం: ఆర్. పి. పట్నాయక్
 సమర్పణ: కిషోర్ కంటమనేని
 ఛాయాగ్రహణం: శరత్ మండవ
 పాటలు: తిరుమల్‌ నాగ్‌
 కూర్పు: ఎస్.బి. ఉద్ధవ్
 నిర్మాణ సంస్థ: కలర్స్ ఎంటర్టైన్మెంట్

 విడుదల - స్పందన 
ఈ చిత్రం 2016, మార్చి 11న తెలంగాణ, ఆంధ్రప్రదేశ్ రాష్ట్రాలలో విడుదలయింది. ఈ చిత్రానికి ది హిందూ పత్రికలో వై. సునితా చౌదరి ప్రతికూల సమీక్షను ఇచ్చింది. 123తెలుగు.కాంలో 2/5 రేటింగ్ ఇవ్వబడింది.

 మూలాలు 

 ఇతర లంకెలు 

వర్గం:2016 తెలుగు సినిమాలు
వర్గం:తెలుగు భయానక చిత్రాలు
వర్గం:ఆర్. పి. పట్నాయక్ సినిమాలు
వర్గం:బ్రహ్మానందం నటించిన సినిమాలు